August 28, 2020, 12 months ago 0 Il-Kummissjoni Ewropea wieġbet għal mistoqsija parlamentari tal-Ewroparlamentari Alfred Sant li fiha huwa talab spjegazzjoni dwar dak li qed isir biex ikun assigurat li l-pandemija COVID-19 ma tintużax mill-banek biex tnaqqas is-servizzi għall-konsumaturi. Il-Viċi President Eżekuttiv tal-Kummissjoni Ewropea Valdis Dombrovskis kiteb lil Alfred Sant fejn qal li l-Kummissjoni osservat it-tnaqqis regolari fin-numru ta' fergħat tal-banek u ta' 'automated teller machines' u se tissorvelja mill-qrib l-evoluzzjoni tas-servizzi bankarji għall-konsumatur fl-Unjoni Ewropea. Is-Sur Dombrovskis irrikonoxxa li t-tnaqqis tas-servizzi bankarji jista' tabilħaqq ikollu impatt fuq l-aċċess għas-servizzi bankarji bażiċi miċ-ċittadini tal-UE, b'mod partikolari dawk inqas familjari mal-aspett diġitali. F'mistoqsija parlamentari mressqa fil-Parlament Ewropew, Alfred Sant talab lill-Kummissjoni Ewropea biex tispjega kif qed taġixxi biex tiżgura li l-pandemija ma tintużax mill-banek biex jitnaqqsu is-servizzi b'mod permanenti b'detriment għal konsumaturi bi dħul baxx u b'mod partikolari l-pensjonanti. Fit-tweġiba tagħha, il-Kummissjoni qalet li ma għandha l-ebda element li jippermettilha li taqsam it-tħassib li l-pandemija tal-COVID-19 tista' tintuża bħala skuża biex ikompli jitnaqqas l-aċċess għas-servizzi bankarji għall-konsumatur fl-UE. Madankollu, il-Kummissjoni tista' tantiċipa xi trasformazzjonijiet bħall-aċċellerazzjoni ta' pagamenti diġitali għad-detriment ta' flus kontanti. Il-Kummissjoni se ssegwi l-impatt li dan jista' jkollu, fuq l-inklużjoni finanzjarja. Alfred Sant jappoġġja investituri żgħar bħala Rapporteur għall-Grupp S&D dwar is-Suq Kapitali Wieħed Ewropew Alfred Sant huwa r-rapporteur għall-Grupp S&D fil-Parlament Ewropew għal rapport intitolat "Iktar żvilupp fit-Twaqqif ta' Suq Kapitali Wieħed Ewropew: titjib … Read More Alfred Sant maħtur Membru tas-Sottokumitat tat-Taxxa tal-Parlament Ewropew L-Ewroparlamentari Laburista Alfred Sant inħatar membru tal-FISC, is-sottokumitat tat-taxxa permanenti tal-kumitat għall-Affarijiet Ekonomiċi u Monetarji fil-Parlament Ewropew. FISC reċentement inħoloq … Read More L-Ewroparlamentari Laburisti jingħaqdu biex jappoġġjaw l-interpreti freelance tal-Malti L-Ewroparlamentari Laburisti għamlu rappreżentazzjonijiet flimkien mal-Parlament Ewropew u mal-Kummissjoni Ewropea f'isem interpreti freelance tal-lingwa Maltija li d-dħul tagħhom kellu impatt … Read More Il-Kummissjoni Ewropea tissorvelja t-tnaqqis tas-servizzi bankarji wara pressjoni minn Alfred Sant Il-Kummissjoni Ewropea wieġbet għal mistoqsija parlamentari tal-Ewroparlamentari Alfred Sant li fiha huwa talab spjegazzjoni dwar dak li qed isir biex … Read More